b"\n_START_ARTICLE_\nHilis\n_START_PARAGRAPH_\nSa larangan ng musika, ang hilis (Ingles: bow) ay isang uri ng kasangkapang pangtugtog na idinidikit at pinagagalaw na pahalang sa kahabaan o ibabaw ng isang bahagi ng iba pang kasangkapang pangmusika. Nakasasanhi ang hilis ng panginginig, pagyanig, o bibrasyon kaya't nakalilikha ng tunog o tugtugin ang isang instrumentong pangtugtugin. Karamihan sa mga hilis ang ginagamit para sa mga instrumentong de-kuwerdas, bagaman may ilang mga hilis na ginagamit na kasama ang lagaring pangmusika (ang musical saw sa Ingles) at iba pang mga idioponong ginagamitan ng hilis."